DA Den Europæiske Unions Tidende L 145/25

EFTA-TILSYNSMYNDIGHEDENS BESLUTNING

Nr. 218/03/KOL

af 12. november 2003

om statsstøtte i form af regionalt differentierede socialsikringsbidrag — Norge

EFTA-TILSYNSMYNDIGHEDEN,

SOM HENVISER TIL aftalen om Det Europæiske Økonomiske Samarbejdsområde (1), særlig artikel 61 til 63, samt protokol 26 dertil,

SOM HENVISER TIL aftalen mellem EFTA-staterne om oprettelse af en tilsynsmyndighed og en domstol (2), særlig artikel 24 og protokol 3 dertil,

SOM HENVISER TIL Tilsynsmyndighedens retningslinjer (3) for anvendelsen og fortolkningen af EØS-aftalens artikel 61 og 62,

SOM HENVISER TIL Tilsynsmyndighedens beslutning om at foreslå foranstaltninger over for Norge (4),

SOM HENVISER TIL afgørelse truffet af Det Blandede EØS-udvalg nr. 88/2002 (5) af 25. juni 2002 om indføjelse i EØS-aftalens bilag XV af Kommissionens forordning (EF) nr. 69/2001 af 12. januar 2001 om anvendelse af EF-traktatens artikel 87 og 88 på de minimis-støtte (6),

SOM HAR OPFORDRET interesserede parter til at fremsætte bemærkninger i henhold til ovennævnte bestemmelser (7),

SOM TAGER I BETRAGTNING, at de norske myndigheder ved brev dateret den 26. marts 2003 over for Tilsynsmyndigheden anmeldte en treårig overgangsperiode for de regionalt differentierede socialsikringsbidrag samt en ny ordning for direkte transportstøtte,

SOM TAGER I BETRAGTNING, at denne beslutning kun vedrører anmeldelsen af en treårig overgangsperiode for de regionalt differentierede socialsikringsbidrag, men ikke anmeldelsen af en ny ordning for direkte transportstøtte, og

HAR VEDTAGET FØLGENDE BESLUTNING:

1. Den statsstøtte, som Norge planlægger at gennemføre i form af den anmeldte overgangsperiode for de regionalt differentierede socialsikringsbidrag i zone 3 og 4, kan godkendes i henhold til EØS-aftalens artikel 61, stk. 3, litra c).

2. Denne beslutning er rettet til Kongeriget Norge.

3. Den engelske udgave af denne beslutning er autentisk.

Udfærdiget i Bruxelles, den 12. november 2003. På EFTA-Tilsynsmyndighedens vegne Einar M. BULL Formand Hannes HAFSTEIN Medlem af Kollegiet

(1) I det følgende benævnt »EØS-aftalen«.

(2) I det følgende benævnt »aftalen om Tilsynsmyndigheden og Domstolen«.

(3) Proceduremæssige og materielle regler for statsstøtte (retningslinjerne for statsstøtte), vedtaget og udstedt af EFTA-Tilsynsmyndigheden den 19.1.1994. Offentliggjort i EFT L 231 af 3.9.1994, s. 1. Retningslinjerne blev senest ændret den 5.11.2003 (endnu ikke offentliggjort i EUT).

(4) EFTA-Tilsynsmyndighedens beslutning nr. 172/02/KOL (EUT C 52 af 6.3.2003, s. 16) og EØS-tillæg nr. 13 af 16.3.2003, s. 1.

(5) EFT L 266 af 3.10.2002, s. 56, og EØS-tillæg nr. 49 af 3.10.2002, s. 42.

(6) EFT L 10 af 13.1.2001, s. 30.

(7) EFTA-Tilsynsmyndighedens beslutning nr. 141/03/KOL af 16.7.2003 (EUT C 216 af 11.9.2003, s. 3) og EØS-tillæg nr. 45 af 11.9.2003, s. 1.

(8) EFTA-Tilsynsmyndighedens beslutning nr. 141/03/KOL af 16.7.2003 (EUT C 216 af 11.9.2003, s. 3) og EØS-tillæg nr. 45 af 11.9.2003, s. 1.

(9) EFTA-Tilsynsmyndighedens beslutning nr. 228/99/KOL (EFT C 3 af 6.1.2000, s. 3) og EØS-tillæg nr. 1 af 6.1.2000.

(10) EFT L 244 af 14.9.2001, s. 32.

(11) Beslutning nr. 172/02/KOL.

(12) EFTA-landenes stående udvalg besluttede den 1.7.2003 (nr. 2/2003/SK), at den nuværende ordning i zone 5 er forenelig med EØS-aftalens funktion på grund af de ekstraordinære forhold i dette område.

(13) »En analyse av regionale virkninger av omlegging av differensiert arbeidsgiveravgift«. Møreforskning, arbeidsrapport M 0309, se netstedet: www.mfm.no

(14) EFTA-Domstolens sag E-6/98, Norges regering mod EFTA-Tilsynsmyndigheden [1999], EFTA-Domstolens samling af afgørelser, s. 74.

(15) EFTA-Tilsynsmyndighedens beslutning nr. 228/99/KOL (EFT C 3 af 6.1.2000, s. 3) og EØS-tillæg nr. 1 af 6.1.2000.

(16) Kommissionens forordning (EF) nr. 69/2001 af 12. januar 2001 om anvendelse af EF-traktatens artikel 87 og 88 på de minimis-støtte (EFT L 10 af 13.1.2001, s. 30), som indføjet i EØS-aftalen ved afgørelse truffet af Det Blandede EØS-udvalg nr. 88/2002 (EFT L 266 af 3.10.2002, s. 56, og EØS-tillæg nr. 49 af 3.10.2002). Kumulationsregler sikrer, at de minimis-støtten generelt ikke overstiger tærsklen på 100 000 EUR i løbet af tre år, jf. forordning (EF) nr. 69/2001.

(17) Se f.eks. EØS-aftalens artikel 8, stk. 3, og artikel 20 samt protokol 3 og 9, såvel som artikel 24 i aftalen om Tilsynsmyndigheden og Domstolen.

(18) Tilsynsmyndigheden bemærkede, at Kommissionen også tillod overgangsordninger. Se f.eks.: Kommissionens beslutning 88/318/EØF af 2. marts 1988 om lov nr. 64 af 1. marts 1986 om reglerne for ekstraordinær støtte til Mezzogiorno (EFT L 143 af 10.6.1988, s. 37); statsstøttesag N 586/2002 — Italien — Støtteforanstaltninger til fordel for tovbaneanlæg indført ved L.R. 9/98, regionen Lombardiet.

(19) Domstolens dom af 20. marts 1997, sag C-24/95, Land Rheinland-Pfalz mod Alcan Deutschland GmbH, Sml. 1997 I, s. 1591.

(20) Med hensyn til den norske regerings påstand, at Tilsynsmyndigheden ikke havde sendt »klare signaler«, fastholder Tilsynsmyndigheden sit synspunkt, som det kom til udtryk i dens beslutning af 16.7.2003 i punkt 3.1.

(21) Retningslinjerne for statsstøtte, kapitel 25.4.